In Israel vier ons die eerste aand van Pessach �f saam met vriende en familie in die huis �f soms saam met hulle in 'n gemeenskaplike "seder", soos wat die pasgamaaltyd bekend staan. Toe ons begin beplan om Londen toe te gaan, was ons vraag: Waar vier ons die pasgamaal? Ons soek op die internet en maak kontak met rabbi Janet Burden van 'n sinagoge in Sentraal-Londen. Sy waarsku dat hulle bietjie afwyk van die tradisionele liturgie, maar as ons daarmee gemaklik is, is ons welkom - ook as gay couple. Ons is ook elders heen genooi vir 'n tweede seder die volgende aand - iets wat net in die diaspora voorkom - maar besluit een so 'n aand is genoeg.
Ons word vriendelik welkom geheet en beland aan 'n tafel saam met 'n interessante versameling mense: 'n finansi�le konsultant, 'n verslaggewer vir Time, 'n huisvrou en 'n dame met vele kwale en siektes! Ons geniet die aand en glimlag soms net bloot vir hulle onortodoksheid. Aan die einde gesels ons met een van die leiers in die gemeente en terwyl ons so gesels, kom Janet oor na ons.
"Indien julle deur nog so 'n aand kan sit, is daar m�reaand naby Marble Arch 'n tweede seder waar omtrent 80 persent van die mense gay sal wees. Julle mag dit dalk interessant vind."